אירוע

**אירוע** או **מאורע** הוא דבר שקורה בזמן מסויים במקום מסויים, או בכמה מקומות, או בכמה זמנים שונים, אז באמת אי אפשר לדעת אף פעם.

יש אירועים שהם טובים כמו נגיד מופע האיחוד של כוורת בפעם ההיא שהם כולם באו לנגן ביחד אחרי שהם לא ניגנו ביחד הרבה זמן, ויש גם אירועים לא טובים כמו רצח הנשיא ביל גייטס.

## איך יודעים;

יש אירועים שקשה להבדיל אם הם טובים או שהם לא טובים, ולכן צריך לשאול אותי, כי אני בין האנשים היחידים שמבדילים, וכל השאר יודעים רק ספרדית. לכל מי שיש לו שאלה על אירוע שהוא רוצה לדעת לגביו אם הוא טוב או לא טוב, אפשר לפנות אלי בטלפון או במייל.

## היסטוריה

האירוע הראשון שקרה היה כידוע המפץ הקטן, שמאוחר יותר גדל להיות המפץ הגדול (כי מה לעשות צריך להתחיל בקטן בחיים). כל האירועים שבאו אחריו הם בעצם חיקויים זולים ומעפנים. כן גם יום ההולדת שלך. ושלך. ושלכם. העובדה שחגגתם אותו באותו יום עם אחיכם התאום היא לא אירוע ראוי לציון, זה הקונספט הבסיסי של תאומים.

## סוגי אירועים

### אירוע היסטורי

**אירוע היסטורי** או **יום היסטורי** הוא אירוע שזוכרים אותו להרבה זמן. נגיד אם קרה אירוע בשנת **אתה ערצ"ב** ואנחנו עדיין יודעים שהוא קרה, זה היה אירוע היסטורי כי זה היה מזמן. אם לעומת זאת קרה אירוע מתישהו אחר שזה גם מזמן, זה גם אירוע היסטורי מה אתם סתומים מה יש לא להבין פה. גם אם האירוע קרה בשנת **אתה ערפ"ד**, זה נחשב אירוע היסטורי כמו שלגמרי יכולתם לנחש מאחר וזה לא שונה משתי הדוגמאות הקודמות שנתתי ממש הרגע לפני האחת הזאת.

באופן דומה, אם התשחררתם מצהל לפני איזה כמה זמן, זה ממש לא אירוע היסטורי כי לאף אחד לא אכפת.

אילוסטרציה: אדם שלא אכפת לו.

[לזכור לשאול מישהו איך שמים תמונות באתר הזה]

### אירוע מוחי

אירוע מוחי או שבץ זה ממש אבל ממש באסה. תנסו שלא יקרה לכם. אם אתם מקבלים הזמנה לאירוע מוחי, תדחו אותה. גם אם היא נראית ממש טוב.

### אירוע אלימות

אירוע אלימות זו אחלה של הזדמנות לראות אנשים אחרים מושפלים, כל עוד זה לא אתם. אם אתם האנשים שמושפלים, זה יכול להיות לא נוח כואב. הקטע באירועי אלימות זה לעמוד מסביב ולהסתכל על האנשים שהולכים מכות. חשוב לדעת איך לשמור על איזון שהוא מאוזן שמצד אחד אתם לא רחוקים מדי כי אחרת עלולים להסתיר לכם, ומצד שני לא להיות קרןבים מדי כדי שלא תצטרפו למכות בטעות. בקיצור, זה עסק קצת מסובך, אבל שווה את זה סמכו עלי.

### אירוע משפחתי

אירוע משפחתי הוא תזכורת שנתית למה אתה לא אוהב ללכת לאירועים משפחתיים. אלא אם כן, כמובן, אתה הסבתא. במקרה כזה,

### אירוע סיום

**אירוע סיום** הוא אירוע שעושים אותו קצת זמן לפני שמשהו מסתיים ומפסיקים לעשות אותו. מאחר ואירוע הסיום הומצא רק לפני כמה חודשים, אף אירוע סיום הוא לא יכול להיות גם אירוע היסטורי.

**מאפייני אירוע הסיום:**

1. כיבוד מעפן שכולל את החטיף השנוא עליכם, החטיף השני השנוא עליכם, עוד חטיף שהוא גם לא משהו, קולה, ספרייט, עוגה קנויה בטעם שהם המציאו יום קודם לכן, ואבטיח שישב במקרר הרבה יותר שעות מהמינימום החוקי.

2. זמן די ארוך שבו אתם נאלצים ליצור אינטראקציה עם אנשים אחרים, והאלטרנטיבה היחיד שמוצע לכם לכך הוא לאכול מאותו כיבוד. לעיתים מתפתחת שיחה סביב שולחן הכיבוד, ואז גם אופציה זו אינה מאפשרת לכם מילוט.

3. נאום ארוך וחופר במיוחד של יו"ר כלשהו.

4. נאום ארוך עוד יותר של סגן היו"ר ו/או הרכז.

5. שלושה אנשים שלאחד מהם יש גיטרה אז מצופה מכם למחוא להם כפיים לאחר שלוש דקות של האזנה בכפייה.

6. עשר דקות לפחות של צפייה במישהו נאבק להפעיל מקרן בעת שאחרים צועקים לעברו עצות, כדי לשים שם מצגת שאף אחד לא רוצה בעצם לראות.

7. מצגת שאףא חד לא רוצה בעצם לראות, ערוכה באופן לא מקצועי בתוספת שיר קיצ'י במיוחד, שתמצאו בה רק תמונה אחת שלכם וגם היא לא משהו.

8. בקשה שמופנית אליכם ואל שאר הקהל לעזור לסדר כיסאות.

## אירוע פתיחה

**אירוע פתיחה**, בדומה ל**אירוע סיום**, הוא אירוע שבו מוסרים המכסים ממספר כלשהו של אובייקטים (כגון צנצנות, כופסאות, שטריימלים, בקבוקים וקרפיון.

יש הרואים אירוע פתיחה בתוכנית הטלוויזיה הפופולרית "הם פותחים וסוגרים את המזוודות'שלהם שוב ושוב" שנחשבת בעיני רבים לאירוע פתיחה, מפני שמתרחשות בה פעולות רבות של פתיחה (של מזוודות, אם זה לא היה ברור). למרבה הצער, התוכנית אינה באמת אירוע פתיחה, והם טועים, מפני שמתרחשות בה גם פעולות רבות של סגירה.

## אירוע לועזי (היוונט)

**אירוע לועזי** או **היוונט** הוא אירוע שיש עליו פרסום מקדים ברשת החברתית פייסבוק. באירוע כזה אנשים לוחצים על כפתור שמיידע את מארגן האירוע (ההיוונט) שבכוונתם להגיע, או על כפתור אחר שמיידע את מארגן האירוע (ההיוונט) שהם שוקלים זאת. בניגוד לאירועים אחרים, לאירוע כזה לרוב לא מגיעים בני אדם, מכיוון שהם חשים סיפוק בעצם הלחיצה על הכפתור, ולכן אירועים לועזיים (היוונטים) נאלצים להסתפק בקהל של דגים.